Cuneiform Tablet CCT 4 3a (BM 115056)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi₄-ma um-ma i-dí-IŠTAR-ma la-ma a-na kà-ni-iš e-ra-áb-kà áš-me-ú URUDU 1 GÚ ša qá-at-ni uk-šu-du um-ma a-na-ku-ma la-ma ku-ṣú-um ik-šu-dí-ni i-na wa-aḫ-šu-ša-na li-ni-dí-ma lu na-áp-ša-ku i-na ta-ta-ar-du iš-té-et mu-ta-tám ša-lim-bé-li ùḫ-ta-li-iq-ma a ší-a-tí a-dí u₄-mì-im a-nim a-sú-ḫu-ur ki-ma ta-áš-pu-ra-ni um-ma a-ta-ma ra-ma-kà za-ki-ma ti-ib-a-ma a-tal-kam a-d URUDU 10 GÚ i-na pá-ni-a a-bu-ku-ú um-ma a-na-ku-ma ší-tí URUDU-ni i pá-ni-a lá-dí-ma i-na bu-ru-uš-ḫa-dum ra-mì-ni lu-za-ki-ma a-ta-bé-a-ma a-ṣé-ri-kà a-ta-lá-kam ITU.1.KAM iš-té-en₆ lá ta-ḫa-dá-ar a-bi a-ta be-li a-ta e ta-aq-bi im-ma a-ta-ma a-na bu-ru-uš-ḫa-dum e-ru-ub-ma 10 TÚG.ḪI.A i-na pá-ni-šu lá i-dí-ma ší-im-šu-nu i-na šé-pì-šu lá ub-lam-ma li-bi₄-i lá iḫ-du KÙ.BABBAR 1 GÍN ša u-šé-ṣa-ni lá ku-a-um lá ta-áš-ta-na-me-e ki-ma ší-mu-um ma-aḫ-ṣú-ni